కాలేజ్ కుమార్

కాలేజ్‌ కుమార్‌ 2020లో విడుదలైన తెలుగు సినిమా. 2017లో కన్నడ లో విడుదలైన కాలేజ్‌ కుమార్‌ సినిమాను అదే పేరుతో తెలుగు మరియు తమిళం లో రీమేక్ చేశారు.కాలేజ్ కుమార్‌ ట్రైలర్‌ను 21 ఫిబ్రవరి 2021న విడుదల చేసి, సినిమాను 6 మార్చి 2020న విడుదల చేశారు.

కథ 
శశి కుమార్(రాజేంద్ర ప్రసాద్) ప్యూన్ కావడం వలన తనకు ఎదురైన అవమానాల కారణంగా తన కొడుకు శివ కుమార్ (రాహుల్ విజయ్)ని బాగా చదివించి ఆడిటర్ ని చేయాలని సంకల్పం పెట్టుకుంటాడు. చదువు అంతగా వంటబట్టని శివ కుమార్ తండ్రిని మోసం చేస్తూ తను ఫస్ట్ క్లాస్ స్టూడెంట్ అని నమ్మిస్తాడు. ఐతే ఎగ్జామ్స్ లో కాపీ కొడుకుతూ దొరికిపోయిన శివ కుమార్ కాలేజీ నుండి డిబార్ చేయబడతాడు. దీనితో కొడుకుని నిలదీసిన తండ్రితో చదవడం చాలా కష్టం అది నువ్వు చేసి చూపించు, నేను నిన్ను చదివించే బాధ్యత తీసుకుంటాను అని శివ కుమార్ ఛాలెంజ్ చేస్తాడు. అలా తండ్రిని చదివించే బాధ్యత కొడుకు, కొడుకులా చదివి పాసవ్వాల్సిన బాధ్యత తండ్రి తీసుకుంటాడు. మరి శశి కుమార్ చదివి పాసయ్యాడా? కుటుంబ పోషణ, తండ్రి చదువు బాధ్యత తలకెత్తుకున్న శివ కుమార్ నెరవేర్చడా?  అనేది మిగతా సినిమా కథ.

నటీనటులు
రాహుల్ విజయ్ 
రాజేంద్ర ప్రసాద్
ప్రియా వడ్లమాని
నాజర్
మనో బాల

సాంకేతిక నిపుణులు
నిర్మాత‌లు : ఎల్ పద్మనాభ
దర్శకత్వం : హరి సంతోష్
సంగీతం :  కుతుబ్ ఇ క్రిప
సినిమాటోగ్రఫర్ : గురు ప్రశాంత్ రాయ్ 
ఎడిటర్ : గ్యారీ బి హెచ్, పవన్ కళ్యాణ్

మూలాలు

2020 సినిమాలు